युत्सुंग ने बताया कि जिस प्रकार वायुमण्डल में कई स्थान "वायु-शून्य" होते हैं उसी प्रकार धरती पर भी ऐसे कई स्थान हैं जो "भू-हीन" हैं। ऐसे स्थान देश, काल और निमित्त से परे होते हैं। उनमें कोई भी वस्तु या प्राणी अनजाने में चला जाये तो तीन आयाम वाले इस जगत की दृष्टि में उसकी सत्ता अदृश्य अथवा लुप्त हो जाती है। लेकिन वहाँ उसका अस्तित्व बना रहता है। यह निश्चित रूप से नहीं कहा जा सकता कि भविष्य में कब उसका अस्तित्व इस जगत में प्रकट होगा या होगा भी के नहीं।